NORAKSTS

|  |  |
| --- | --- |
| 26.07.2018. | Nr.10/17 |

###### PAR NODIBINĀJUMA “FONDS “JELGAVNIEKU VESELĪBAS VEICINĀŠANAS FONDS”” DIBINĀŠANU

(ziņo I.Meija)

**Atklāti balsojot: PAR – 10** (A.Eihvalds, I.Jakovels, A.Rublis, V.Ļevčenoks, M.Buškevics, R.Vectirāne, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – **1** (L.Zīverts),

Saskaņā ar likuma “Par pašvaldībām”12.pantu, 15.panta 6.punktu, Biedrību un nodibinājumu likuma VIII nodaļu, lai sekmētu veselīgu dzīvesveidu un, lai pilnveidotu Jelgavas pilsētas pašvaldības iedzīvotājiem pieejamo veselību veicinošo pakalpojumu klāstu,

**JELGAVAS PILSĒTAS DOME NOLEMJ:**

1.Dibināt nodibinājumu “Fonds “Jelgavnieku veselības veicināšanas fonds”” (turpmāk – Fonds).

2.Apstiprināt Fonda statūtus (pielikumā).

3. Par Fonda mērķiem noteikt:

3.1. medicīnas nozares, kurās Jelgavas pilsētā trūkst medicīnas darbinieku, finansiāla atbalstīšana;

3.2. Eiropas Savienības struktūrfondu projektu ieviešana, pasākumu un projektu veselības aprūpes un veselības veicināšanas pakalpojumu pieejamības nodrošināšana;

3.3. sadarbības ar valsts, pašvaldību institūcijām un nevalstiskajām organizācijām veicināšana.

4. Fonda darbības nodrošināšanai 2018.gadā Jelgavas pilsētas pašvaldības budžetā paredzēt 10 000 *euro*.

5. Pilnvarot Jelgavas pilsētas domes priekšsēdētāja vietnieci Ritu Vectirāni parakstīt statūtus un pieteikumu reģistra iestādei.

Domes priekšsēdētāja vietnieks (paraksts) J.Strods

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.jūlijā